Suriya oliy muftiysi “Oq kaskalar”ni harbiy jinoyatchilar deb atadi

Suriya oliy muftiysi Ahmad Badriddin Husan “Oq kaskalar” tashkilotini harbiy jinoyatchilar deb atadi hamda Suriya va Rossiya hukumatlarini bu guruh a’zolarini kuzatishga chaqirdi. Bu haqda “RIA Novosti” xabar berdi.

Oliy muftiyning so‘zlariga ko‘ra, bu odamlar qochoqlar emas, balki harbiy jinoyatchilar bo‘lib, aynan ular Dumada kimyoviy quroldan foydalangan.
Shuningdek, uning ta’kidlashicha, bu odamlar juda yaxshi bilimga ega, ularning orasida ko‘plab kimyogarlar bor. Ular insonparvarlik missiyasi niqobi ostida tinch aholiga nisbatan kimyoviy qurol qo‘llagan. Muftiyning fikricha, g‘arb mamlakatlari Suriya jamiyatini vayron qilish uchun aynan shu kuchga suyanmoqda.
Uning so‘zlariga ko‘ra, Halab va Idlib provinsiyalaridagi hujumlarda aynan shu guruh kimyoviy qurolni qo‘llagan.